《晚秋》
宋代·方一夔

萧萧两鬓竟苍然，况近重阳风雨天。欲暝江村烟四起，渐寒山馆客孤眠。

叶题旧恨在何处，菊折寒香仍去年。为忆故人三叹息，东篱沽酒已无钱。

作者简介：宋元之际严州淳安人，一名夔，字时佐，自号知非子。方逢辰孙。以荐领教郡庠，未几退，隐富山，授徒讲学，学者称为富山先生。有《富山遗稿》。